ՌՈՒԲԻՆԱ ՓԻՐՈՒՄԵԱՆ.- Դժբախտաբար, այստեղի դատական համակարգը դեռեւս ժողովրդավարութեան հիմքի վրայ չէ կառուցուած, չի գործում, հիմա չգիտեմ Խորհդրային Միութեա՞ն կամ օլիգարխայի՞ն մտածելակերպն է պատճառը, ո՞վ գիտի՝ ինչ ճնշումներ են, ժողովրդին թալանելու, կորզելո՞ւ, թէ՞ հիմնուած են հին մտածելակերպի կամ վերեւից պատուէրի վրայ: Դատական համակարգը չի գոհացնում, դրա համար պարզ քաղաքացին դիմում է Եւրադատարան: Չգիտեմ՝ որքանո՞վ է ճիշդ անում, որովհետեւ Եւրադատարան դիմել եւ դրական արդիւնք ստանալ, բնաւ չի նշանակում, որ իր դատը դրանից յետոյ կը լուծուի 100 տոկոսով, որովհետեւ մեր դատարանը կարող է մի ուրիշ բան էլ առաջ քաշել: Բայց, այնուամենայնիւ, ժողովրդավարութեան ձգտում կայ այստեղ եւ փոփոխութիւնները զգալի են: